God se Gees maak die verskil
Baie gelowiges worstel met 'n gebrek aan oorwinning in hul daaglikse lewens. 'n Moontlike rede is, dat ons "verhouding" eerder gemodifiseerde gedrag is as om versoen te wees met die nuwe skepping. Daarvoor is die plofkrag van God se Gees nodig - die ware geesgeboorte!
Geregtigheid is nie iets wat ek ontvang en ook het nie. Geregtigheid is die Nuwe Testamentiese definisie van die mens! Versoening met die Here wat my gedefinieer het, en ook my geregtigheid is, is net moontlik as ek met Hom kan saamstem oor die prestasie in Sy dood en opstanding wat Hy namens my behaal het. Die resultaat sal 'n lewe wees wat vrugte dra wat by die bekering (veranderde denke) pas.
Die simptome van geregtigheid
Soos wat sonde die oorsaak was dat God en mens van mekaar geskei is, is geregtigheid die "gom" - die herstel waarmee God die mens in Sy Seun weer aan hom verbind het. Uit die oortuiging van die waarde van die offer word die liefdesverhouding herstel wat die simptome van God se lewe in ons sal dra. Ons leefwyse sal dus korrespondeer met wie ons is. 'n Lewe van geestelike mislukking en frustrasie dui slegs daarop dat ons die boodskap nog nie verstaan nie - die openbaring daarvan nie het nie.
Aan sulkes behoort die koninkryk
Jesus sê: Laat die kindertjies na My toe kom. ....aan sulkes behoort die koninkryk van die hemele. Kinders is absoluut onskuldig en daarom ook vrymoedig. Die openbaring van ons onskuld voor God op grond van die offer van Sy Seun gee vir ons die vrymoedigheid nodig vir verhouding. Dit is uit so 'n verhouding dat gesag (koninkryk) vloei.
Visie (5) - Opsomming
Opsomming: "SIEN JOUSELF SOOS GOD JOU SIEN" Sien jouself binne God se visie , sien jouself as deel van 'n Gemeente wat besig is met God se visie. Vind jou hierin, wees beskikbaar, betrokke, verantwoordelk, toegewy, word 'n bemarker, laat God toe om dit met jou te doen en jy sal sien hoedat die volwassenheid en die getuienis, en die leierskap en die prediking in jou opstaan, hoedat jy God se stem hoor en hoedat jy God se stem word, en hoedat God Sy doel kan bereik, dat die gemeente, dat ons gemeenskap vol sal word van die heerlikheid van die Here soos die waters die seebodem bedek.(Hab 2:14)